Решение на Общия съд от 15 февруари 2023 г. — UPL Europe и Indofil Industries (Netherlands)/Комисия
(Дело T-742/20)1
(Продукти за растителна защита — Активно вещество „манкоцеб“ — Неподновяване на одобрението — Регламент (ЕО) 1107/2009 и Регламент за изпълнение (ЕС) 844/2012 — Процедура по оценяване на заявлението за подновяване на одобрението на активно вещество — Определяне на нова докладваща държава членка поради оттеглянето от Съюза на предишната докладваща държава членка — Право на защита — Принцип на добра администрация — Явна грешка в преценката — Процедура за хармонизирана класификация и етикетиране — Регламент (ЕО) 1272/2008 — Оправдани правни очаквания)
Език на производството: английски
Страни
Жалбоподатели: UPL Europe Ltd (Уорингтън, Обединено кралство), Indofil Industries (Netherlands) BV (Амстердам, Нидерландия) (представители: C. Mereu и P. Sellar, avocats)
Ответник: Европейска комисия (представители: A. Dawes, Г. Колева и F. Castilla Contreras)
Предмет
С жалбата си на основание член 263 ДФЕС жалбоподателите искат отмяна на Регламент за изпълнение (ЕС) 2020/2087 на Комисията от 14 декември 2020 година за неподновяване на одобрението на активното вещество манкоцеб в съответствие с Регламент (ЕО) № 1107/2009 на Европейския парламент и на Съвета относно пускането на пазара на продукти за растителна защита и за изменение на приложението към Регламент за изпълнение (ЕС) № 540/2011 на Комисията (ОВ L 423, 2020 г., стр. 50)
Диспозитив
Отхвърля жалбата.
UPL Europe Ltd и Indofil Industries (Netherlands) BV понасят направените от тях съдебни разноски, както и съдебните разноски на Европейската комисия в настоящото производство по обжалване.
Indofil Industries (Netherlands) понася направените от него съдебни разноски, както и съдебните разноски на Европейската комисия в обезпечителното производство.
____________
1     ОВ C 53, 15.2.2021 г.